
Reflexion: 
Prome Minister Evelyn Wever-Croes: 


“E CRISIS AKI TAMBE LO TA EXITOSO SI 
NOS TIN CURASHI, DETERMINACION Y 
AMOR PA NOS PAIS” 














Prome Minister Evelyn Wever-Croes a duna un reflexion 
lagando atras e sentimento cu e crisis aki tambe lo ta exitoso 
si nos tin curashi, determinacion y amor pa nos pais. 


“Kico nos a scucha awe tocante Covid-19? Nos a scucha cu 
Aruba tin un maneho hopi mas estricto cu otro paisnan den 
cercania. Nos tin un maneho extra estricto pa nos bishitantenan 
y asina mes nan ta scoge pa Aruba. Nan por scoge pa otro 
destinacion caminda tin menos exigencia, na unda no tin 
seguro ni ta exigi pa haci e test ni aya ni aki y toch nan ta 
scoge pa Aruba. Esaki ta algo cu nos ta aprecia hopi y ohala 
nos por mustra nan e aprecio ey den e cordialidad cu semper 
nos ta conoci p'e. 


Nos a sifia awe cu nos a hafia tambe mas cu 10 mil persona ta 
bishita nos desde prome di juli ora nos a habri nos fronteranan. 
Di e 10 mil personanan aki 14 persona ta positivo. Si nos limita 
nos mes na turistanan nos por wak cu tin mas di 7 mil turista 


cu a bin y 7 di nan so a test positivo. E demas turistanan ta 
gozando riba nos isla y invertiendo y contribuyendo na nos 
economia. 


Kico tambe nos a sifia awe? Nos a sifia cu anochi mas laat 
nos tin mas riesgo di contagio. No pasobra cu e virus ta bira 
mas activo anochi laat, sino cu nos tin e tendencia di ta mas 
iresponsabel anochi despues di 11 pm, cu ta e orario di ciere. 


Nos a scucha cu despues di 110r di anochi cu drinks den 
curpa hendenan tin tendencia di yega mas cerca di otro y no ta 
respeta e distanciamento cu mester tin. 


Nos a scucha tambe cu a consecuencia di oranan laat y alcohol 
tin mas accident ta pasa y ta tuma luganan hopi critico y crucial 
den nos Hospital. 


Pa nos logra vence e crisis aki ta nos tur mester cera hunto y 
bringa esaki. Nos a haci'e den pasado, nos a yega di bringa 
hopi reto cu a enfrenta nos pais. Esaki tambe ta un cu nos por 
enfrenta. Nos lo enfrent'e cu mesun cordialidad di semper y cu 
disciplina. E dsiciplina di sigui e reglanan di higiene, laba man 
frecuentemente cu habon, tene distancia di 1.5 meter di otro 
personanan. Y si pa bo mala suerte bo pega cu virus, talves e 
no lo haci bo nada pasobra bo ta fuerte. Pero bo ta bay cas y 
pega otronan talves mas vulnerabel. Si bo ta sinti un sintoma 
keda paden y yama bo dokter pa bo haci e test di Covid-19. 


Esaki ta e unico cu nos ta pidi cada ciudadano di nos pais. 
Mi no ta kere esaki ta hopi pidi. Aruba ta enfrentando retonan 
grandi pero nos como Arubiano semper a demostra curashi, 
determinacion y amor pa nos pais. Mi ta sigur cu e biaha aki 
tambe nos ta bay ta exitoso”. 

Prome Minister Evelyn Wever-Croes: 


ESTABLECIMENTO Y CIUDADANONAN 
MESTER ATENE NA REGLANAN 


“Coopera cu nos. Cu bo comportacion nos lo vence e crisis 
aki di berdad” 


Prome Minister Evelyn Wever-Croes, den conferencia di 
prensa di Gobierno di Aruba dialuna anochi, a enfatisa riba 
e comportacion di establecimentonan y ciudadanonan den e 
crisis aki bisando cu cooperacion di nos comportacion, nos lo 
vence e crisis aki di berdad. 


Aruba a pasa mas di 10 caso activo desde apertura di nos 
fronteranan. Diamars a drenta informacion cu nos a yega na 14 
caso activo. Den e casonan aki, tin local y turistanan cualnan 
tur a wordo isola. Prome Minister a indica cu e cifra aki no ta 
di preocupacion pa Gobierno cambia maneho y bin cu mas 
medida. Gobierno y Crisis Team a tene cuenta cu cifranan den 
planificacionnan y proyeccionnan pa habri fronteranan bek. Te 
ainda tur cos ta bayendo manera a premira. 


Sinembaro, Prome Minister a duna di conoce, no ta e cifra aki 
ta preocupa Gobierno y Crisis Team. Pero ta e comportacion 
di algun ciudadano ta hopi preocupante. Fin di siman tawata 
tin aglomeracionnan na diferente establecimentonan na nos 
pais. Ta parce cu hopi hende no ta comprende e importancia 
cu mester tene distanciamento fisico di 1.5m for di otro ainda. 


Si nos wak desaroyonan na otro paisnan, Miami por ehempel 
cu ta conoci pa su bida nocturno hopi activo, y otro paisnan, 
entre otro Spaña y Francia, cu ta habriendo nan economianan 
bek y ta habri pa turismo especialmente pa e bida nocturno, tin 
Toque de Queda na e paisnan aki. Otro paisnan ta cera anochi 
tempran tur establecimento cu ta bende alcohol. Otro paisnan 
ta pone multanan asina halto cu establecimentonan cu ta 
bende alcohol ta prefera di ni habri mes. Y tin paisnan cu ta kita 
subsidio di salario for e establecimentonan di entretenimento 
nocturno momento cu nan no cumpli cu e reglanan estableci. 


Loke cu e paisnan aki tin en comun pa nan a tuma e 
medidanan aki ta cu nan a constata brote di e virus den e 
establecimentonan nocturno den e diferente paisnan aki, 
especialmente door di personanan iresponsabel cu no ta tene 
cuenta cu nan comportacion pa cu e reglanan estableci. Esaki 
ta loke, segun Prome Minister, kier evita na Aruba. Pa no bin 
cu e medidanan aki tambe na Aruba. 


Prome Minister ta haci un apelacion na tur establecimento 
y club nocturno na Aruba, pa atene na reglanan y leynan. 
Articulo 4.1 di Decreto Ministerial cu ta wordo publica cada 
tres dia den cuadro di e crisis aki, ta indica (lid 1) cu tur 
establecimento, tienda, restaurant y of clubnan nocturno 
entre otro, tin pa indica unda cada cliente ta para of sinta; 
(lid 2) e doño di establecimento henter ora mester cumpli cu 
reglanan di higiene y distanciamento fisico di 1.5m; (lid 3) tur 








Te 
regla di higiene y distanciamento fisico di 1.5m ta aplicabel 
pa actividadnan pafo di e establecimentonan tambe; (lid 4) si 
cualkier establecimento viola un di e reglanan menciona, e por 
wordo cera temporalmente door di Polis. 


Prome Minister a enfatisa cu e ultimo aki no ta un regla nobo 
sino ta para den leynan di e crisis aki desde principio y ta 
lamentabel cu hopi dofio y cliente no ta atene nan mes na 
dje. Esaki ta causa hopi preocupacion y molester cerca demas 
ciudadanonan cu ta tuma e crisis aki na serio y ta afectando 
con nos turistanan ta sinti nan mes na Aruba. Esaki sigur, 
Prome Minister a duna di conoce, ta motibo fuerte pa cuminsa 
actua cu man duro. 


“Ta importante pa cada ciudadano y dofionan di establecimento 
tin bon comportacion awo cu tur establecimento por habri y 
paga salario na nan trahadonan y pa nan mes tin nan entrada 
y contribui tambe pa nos economia draai. Tin regla, tin ley. 
Cuerpo policial lo cera tur establecimento cu no ta cumpli cu 
tur regla. E crisis aki ta hopi serio. Nos ta den e crisis ainda. 
Por ta ainda e peor mester bin. Pero e unico manera cu nos 
por sali vencedor di esaki ta si nos cada un mantene nos mes 
na e disciplina y e comportacion cu nos tin mester. 


Aruba na e momentonan aki ta pasando den hopi reto pareu. 
Gobierno mester atende cu e tema economico y trece actividad 
economico bek na Aruba. Gobierno mester atende cu e tema 
financiero, pasobra no tin finansas suficiente pa cubri tur tarea 
di Gobierno. Tin reto riba e tereno di salud. Prome Minsiter ta 
finalisa pidiendo cada ciudadano pa coopera cu Gobierno. 


“Coopera cu nos. Cu bo comportacion nos lo vence e crisis aki 
di berdad”. 





MINISTER XIOMARA MADURO 


MINISTER di Finansa, Asun: 


MINISTER XIOMARA MADURO A REUNI CU 
DIRECTIVA DI UNOCA PA HAYA UN BISTA DI 
E PROGRAMA UNOCA-CARES 


Un aporte rapido y eficiente na e sector cultural den crisis 


nan Economico y Cultura 

di COVID19 


Recientemente Minister Maduro a reuni cu e directiva di 
UNOCA pa asina por haya un bista di e programa UNOCA- 
Cares cual den momento di e crisis di COVID19 a brinda un 
Aporte Rapido y Eficiente na e Sector cultural di Aruba. 


A PONE AFL. 2.000,00 DISPONIBEL PA PROYECTO 

E programa UNOCA CARES a brinda e oportunidad na tur 
persona cu tin un idea pa ehecuta un proyecto cultural pa esaki 
wordo financia cu un suma fiho di Afl. 2.000,00. Pa un persona 
por a haya e aporte aki a fiha algun rekisito/condicion cual 
tabata, entre otro, cue proyecto ofidea mesterta uno accessibel 
pa un publico grandi (comunidad general di Aruba) y fomenta 
inclusion. E proyecto mester tin balor agrega na e desaroyo 
cultural di Aruba, mester ta di bon calidad y ta relevante pa e 
comunidad Arubano. Ademas e proyecto mester a cay bou di 
un of mas di e siguiente terenonan cultural: Herencia Cultural 
(Tangibel y Intangibel), Arte di tarima, musica y celebracion, 
Arte Visual y Artesania, Idioma y Literatura, Audio-Visual y 
Medianan interactivo, Diseño (moda, grafico, etc.) y preferibel 
mester haci uso di e idioma Papiamento. E mester ta un video 
di maximo 5 minuut. 


25 PROYECTO A KEDA APROBA 

Di e yamada na publico pa entrega proposicion pa proyecto, 
UNOCA a aproba 25 proyecto cu ta suma Afl. 50.000,00 cu 
a wordo inyecta den e sector artistico cultural Arubano den 
un periodo relativamente cortico. Algun di e proyectonan cu 
a resalta y cu ya por wordo aprecia via medianan social, ta 
e Video-Poetry di Levy Geerman y e team di Povi-Tree titula 
"Speranza,' e cancion 'Baile di Awacero' di Reno Steba y Oruba, 
y siguramente e mini busto den bronze di Sra. mr. Evelyn 
Wever-Croes como e prome Minister Presidente femenino di 
Aruba, traha pa e artista Gilbert Senchi. 





A 














UN BUNITA APORTE CULTURAL NA COMUNIDAD 

Minister di Cultura Sra. Xiomara Maduro ta gradici UNOCA y 
ta yama danki na tur artista cu a haci uso di UNOCA CARES 
pa expone y comparti nan creatividad na momento cu nos 
Pais ta den crisis. Arte sigur ta brinda speransa y aliento, y 
ta yuda hende surpasa momentonan dificil. Minister Maduro 
ta invita tur hende pa admira e proyectonan via e Facebook 
di UNOCA y di e artistanan mes. Pronto UNOCA lo comparti 
e proyectonan via radio y television pa deleite di e Pueblo en 
general. 

Minister Xiomara Maduro riba dollarisacion: 


NOS PROPIO MONEDA TA UN HERMENT 
ECONOMICO Y TA UN SIMBOLO DI NOS 
IDENTIDAD 


No tin indicacion cu ta hustifica cambio di florin pa dollar 
na Aruba 








Un di e condicionnan cu ta figura den e pakete di Pais cu 
Reino Hulandes kier pa Aruba cumpli cune pa por keda 
haya yudansa financiero, ta un estudio pa Aruba bay over na 
dollarisa nos economia. Cu otro palabra, lo kier mira si ta mas 
mihor pa Aruba reemplaza nos florin pa asina usa e dollar 
Americano so como nos moneda oficial. Bay over na dollar 
no necesariamente lo yuda Aruba, ya cu nos propio moneda 
banda di ta un herment economico, e ta un simbolo di nos 
identidad tambe. Reino Hulandes no a duna un motibo balido 
pakico un eventual dollarisacion ta necesario pa Aruba. Te cu 
awor no tin ningun indicacion financiero of economico cu ta 
hustifica un cambio di nos florin pa introduci dollar na Aruba. 


DOLLARISACION NO TA HACI MAGIA 

Hopi biaha paisnan cu economia chikito y cu tin lasonan fuerte 
cu Merca of cu a yega di pasa den problema economico grandi, 
ta recuri na dollarisacion. Aruba berdad ta cumpli cu rekisitonan 
pa dollarisa, ma e exito di dollarisacion ta sinta den un maneho 
economico y fiscal stabil. Djies bay over na uso exclusivo di 
dollar no ta bay haci magia pa ningun Pais. E magia ta sinta, 
entre otro, den nos boluntad como Gobierno y Pais pa hiba un 
maneho financiero y economico sano. 


DOLLARISACION NA ARUBA TIN SU IMPLICACION 

Na nivel macro economico por bisa cu di un banda dollarisacion 
lo por baha gasto di transaccionnan internacional, lo por haci 
prestamo di placa mas barata na interes mas reduci y por 
beneficia negoshi y inversion internacional. Di otro banda, 


dollarisacion ta pone cu Aruba mester importa e maneho 
monetario di Merca y ta bay depende di decision di nan Federal 
Reserve y ta haci nos mas vulnerabel na shocknan externo cu 
por tin consecuencia inflatorio pa nos economia cu perdida 
di poder di compra pa e consumidor como consecuencia. Cu 
perdida di e maneho monetario, Aruba ta keda solamente cu 
e maneho presupuestario como un herment pa influencia nos 
economia cual ta implica cu nos no por bay core cu deficit 
y mester percura pa presupuestonan di Pais Aruba conta 
cu surplusnan pa asina por tin un espacio pa hiba acabo un 
maneho economico propio. Dollarisacion ta costa Aruba placa 
tambe. Banco Central mester cumpra tur florin den circulacion 
y lo mester usa su reservanan pa paga pa esaki, bahando nos 
reserva di divisas. Dollarisacion ta elimina tambe e entrada 
cu Gobierno ta ri di provision di divisas y di e margen riba 
cambio di valuta y seigniorage door cu e ganashi di Banco 
Central ta baha. Dollarisacion ta implica cu Banco Central ta 
perde su rol como instancia cu por crea placa y ta perde tambe 
nan funcion como ‘lender of last resort' di e banconan local 
na momento di un stress financiero. Dollarisacion ta pone cu 
Banco Central su rol ta wordo limita of ta bira hasta obsoleto, 
cual ta implica cu Gobierno di Aruba su rol pa maneho di 
economia ta bay bira mas grandi. 





NO TIN MOTIBO BALIDO PA DOLLARISA 

Dollarisacion tin basta implicacion pa Aruba y nos mester puntra 
nos mes si un cambio cu asina tanto implicacion ta realmente 
beneficioso pa Aruba. Mas aun, si nos tene na cuenta cu nos 
reservas di divisas ta cumpli cu rekisitonan internacional, cu 
no ta vislumbra un risico pa devaluacion di e Florin Arubano y 
cu no tin deficit structural riba balansa di pago di Aruba, no tin 
motibo balido pa Aruba laga e florin un banda y bay dollarisa. 


NOS MONEDA TA SIMBOLO DI NOS IDENTIDAD 

E Florin di Aruba ta nos moneda oficial cu cual nos como 
Pais y nos como Arubiano ta identifica nos mes. Hunto cu 
nos Himno, Bandera y nos Escudo, nos Florin ta simbolo di 
nos identidad cu ta uni nos como Pueblo y como Pais. Na 
momento cu tuma e decicion politico pa dollarisa, nos ta kibra 
e union aki y ta atacha e identidad di nos Pueblo na un manera 
profundo. Pa e motibo aki tambe, si acaso Aruba haye den 
problema economico mes cu ta hustifica un dollarisacion, e ta 
hopi necesario pa nos usa nos tino y curason pa nos no bay 
torno na e moneda cu ta representa nos identidad y forza di 
nos Pais. 





IERNO Di ARUBA 


MINISTER GLENBERT F. CROES 


MINISTER di Asunto Social y Labor 

Sociaal Crisisplan: 


PROYECTO PILOTO ‘INTERVENCION 
TREMPAN” PRONTO LO WORDO EHECUTA DEN 
CENTRONAN DI CUIDO DI MUCHA NA ARUBA 











Un di e proyectonan cu ta cay bou di auspicio di Sociaal Crisis 
Plan (SCP) ta e proyecto PEP (Proyecto Pre-Escolar), cu tin e 
meta pa garantisa y salvaguardia e calidad di cuido y educacion 
di nos muchanan entre 0-4 afia. Den cuadro di ultimo desaroyo 
lo bay cuminsa cu un proyecto piloto den colaboracion cu 
Fundacion Pa Nos Muchanan (FPNM) y Fundacion Autismo 
Aruba (FAA). Caminda a base di un encuesta bou di 121 
centro di cuido di mucha, lo defini cantidad di participacion na 
e proyecto. 


E meta di e proyecto piloto aki ta pa crea suficiente conocimento 
den e centronan di cuido pa por tin deteccion y intervencion 
trempan pa e muchanan cu cualkier necesidad special. E 
funcion di Intervencion Trempan ta pa brinda tur mucha un 
oportunidad igual, pa asina por atende un tipo di scol regular y 
ta un miembro di nos comunidad independiente. Actualmente 
na Aruba no tin un database nacional di e muchanan cu 
autismo y tampoco e guia asina trempan pa e muchanan cu 
necesidad special. 








Cuminsando desde 27 di juli 2020 lo bishita tur centro di cuido 
pa haci un encuesta cu ta parti di e proyecto piloto aki. Cu e 
autorisacion di mayor, lo cuminsa haci “screening” na augustus 
2020 pa por detecta si un mucha mester di un ayudo adicional 
den cierto area cu ta contribui na su desaroyo. E “screening” 
aki lo duna e centro di cuido e oportunidad tambe pa yuda 
e muchanan na un edad trempan y alabes haya sa mas di 
cada mucha nan habilidadnan. E resultado di e screening 
lo indica e parti debil di un mucha, cual ta importante pa e 
avance educativo di e muchanan den e spectrum di autismo y 
e muchanan cu otro desabilidad. Finalmente, e proyecto piloto 
lo crea tambe un manual/protocol pa guia e centronan di cuido, 
curso y anochi informativo pa e lidernan y e mayornan como 
tambe terapia personal. 


Pa mas informacion di e proyecto aki por tuma contacto cu Sue- 
Ann Laclė Ras (sueann.ras@gobierno.aw) cu ta coordinador 
nacional di implementacion di Ley Kinderopvang. Pa mas 
informacion di Sociaal Crisis Plan (SCP) por bishita www. 
scparuba.com of por yama 5281189. 

Departamento di Labor: 


DAO TA HACI UN YAMADA NA TUR 
CU NAN RELACION LAB 


DESDE 1 DI JANUARI 2 


TRAHADO 
ORAL A TERMINA 
PA REGISTRA DI 








2020 I 





FORMA DIGITAL 


E pandemia di COVID-19 a crea un gran impacto riba economia 
y mercadonan laboral rond mundo. Aruba no ta un excepcion 
den esaki. Medidanan cu a wordo tuma pa controla e virus a 
ocasiona cu mayoria compania a haya nan mes obliga di pone 
un paro na (casi) tur actividad economico. Esaki a trece cune 
cu un gran parti di trahadonan a keda sin trabou. 


E situacion aki a crea varios pregunta serca trahadonan como 
tambe serca dunadonan di trabou. Trahadonan tawata desea 
informacion tocante nan derechonan laboral, of continuacion di 
pago di salario y nan dianan di vakantie. Dunadonan di trabou 
tawata desea informacion con pa baha e cantidad di trahado 
cual lo reduci gastonan operacional pa asina surpasa e crisis 
aki. 


Durante e temporada di duda y inseguridad aki, Departamento 
di Labor y Investigacion (DAO) a brinda asistencia na 
trahadonan y dunadonan di trabou. Riba e website di DAO a 
comparti informacion riba nos leynan laboral cu ta keda vigente 
durante e periodo di crisis. Por a mira tambe cu oficinanan 
di abogado y sindicatonan a expresa nan mes publicamente 
riba e topico di relacion laboral entre e trahado y e dunado di 
trabou. 


Un relacion laboral por yega na su fin conforme algun trayecto 
y motibonan cual ta legalmente regla. Mirando e preguntanan 
cu DAO a ricibi for di trahadonan y dunadonan di trabou por 





conclui cu pa un gran parti relacionnan laboral a termina a 
base di acuerdo mutuo (areglo di pakete). 


DAO ta desea di colecta mas informacion tocante e treminacion 
di relacionnan laboral desde 1 di januari 2020 y particularmente 
di ki forma esakinan a termina. 


Pues, DAO ta haci un yamada na tur trahado cu nan relacion 
laboral a termina desde 1 di januari 2020 pa registra di forma 
digital. Akibou por encontra e link pa registra. Informacion di 
tur persona lo wordo trata cu maximo cautela y ta confidencial. 


Click riba e link pa registra. Por escoge entre Papiamento, 
Ingles y Spafio: 


Link Papiamento: https://www.surveymonkey.com/r/Pap-DAO 
Link Ingles: https://www.surveymonkey.com/r/Eng-DAO 
Link Spafio: https://www.survevmonkev.com/r/Esp DAO 


Pa pregunta of si no por registra di forma digital por tuma 
contacto cu Bureau Arbeidsmarktonderzoek via e-mail simon. 
brete@aruba.gov.aw of dao.arbeidsmarktaruba@gmail.com 
of por yama riba number di telefon 5237718. 

Finalmente, DAO ta informa cu den caso di un conflicto laboral 
por tuma contacto libremente cu departamento di Conflicto 
y Retiro via e-mail dao.arbeidsgeschillen@gmail.com of por 
yama riba number di telefon 5237720 pa un cita. 





y ARUBA 


MINISTER ANDIN BIKKER 


MINISTER di Husticia, Seguridad y Migracion 

Guarda Nos Costa Aruba: 
SITUACION NA GNC TA DEBI CU FRONTERA 
DI VENEZUELA TA CERA 


llegalnan cu ta kedando na Guarda nos Costa na Sabana 
Berde a dicidi di protesta diamars merdia contra esunnan cu 
ta cuidanan. Di parti Guarda nos Costa mester a pidi refuerzo 
di polis pa bin yuda nan cu e situacion pasobra algun di nan a 
dicidi di subi dak di e edificio pa asina haya atencion riba nan 
mal contento. 


Directora di Guarda nos Costa Sra. Trudy Hassell a sali papia 
cu prensa riba e situación cu a presenta unda e la splica cu 
rond di 1'or di merdia ta drenta información cu un grupo di 
un cel ta kibrando porta di e cel y na e momento ey ningun 
cuidado por a splica pakico nan ta haciendo esey. Despues 
Sra. Hassell ta haya notificacion cu e personanan a cuminsa 
lanta cu e cuidadonan. Motibo di nan protesta pasobra a saca 
un par di matras cu tabatin di mas den e celnan y a splica nan 
cu mester di e matrasnan pasobra tin mas persona ilegal cu ta 
bay drenta GNC y cu no tin mas. 


E personanan aki no a keda contento cu esey di cual algun 
di nan a uni y cuminsa haci desorden. Actualmente tin falta di 
personal na GNC pero asina mes diariamente e hendenan aki 
ta haya espacio pa recrea y sali tuma aire pero no ta tur ora 
esaki ta e caso pamotibo cu algún di nan mester di atención di 
dokter cu un cuidado acerca y debi cu tin falta di personal no 
ta tur cos ta logra manera kier. Na GNC actualmente no por 
duna duna tur hende mei ora pa haci yamada na nan famia 
pasobra asina por asina ta bay keda di mainta tempran te 12'or 
di anochi ocupa cu e detenidonan y naturalmente esey no por. 


Na GNC tin un programa diario pa tur hende y mester por 
cumpli cu esaki y hasta pa e momento cu tur mester come. 
Sra. Hassel a splica cu no ta tur ilegal ta esunnan cu a drenta 
como turista y a keda pero tambe tin un grupo grandi cu a bin 
for di KIA después cu nan a sinta nan sentencia y tambe tin un 
grupo grandi cu a drenta clandesinamente cu boto. Conforme 
cu maneho no sa kende e hendenan aki ta y no sa tampoco 
kico ta nan background y nan no ta permiti pa haya meldplicht. 











Directora di GNC tambe a splica cu tur dia diligentemente ta 
evalua casonan ta cua persona por haya melplicht, pero tin 
algun hende cu a yega di duna nan meldplicht y nunca mas 
nan a bay meld na GNC. Tin hende cu a sali cu garantia y e 
garantenan mes ta revoca e garantia di nan y nunca mas ta 
haya sa unda e personanan aki ta pasobra nan no ta bin meld. 
Di parti GNC hopi biaha ta mustra e buena fe y kere den e 
persona pero hopi biaha ta keda defrauda den esey. Tambe ta 
evalua caso pa caso pasobra cada caso ta diferente na otro pa 
asina por saca conclusion kende por duna meldplicht. 

Continuacion Situacion na GNC 


E situacion awor aki ta, cu frontera di Venezuela ta cera y ta 
dificulta e situación cu no por deporta e ilegalnan. Den caso 
di detenidonan cu a sali di KIA y cu a comete crimen no por 
duna nan meldplicht y ni tampoco esunnan cu a drenta Aruba 
clandestinamente cu boto pasobra no tin conocemento di 
nan pasado. E personanan aki no por bay den comunidad y 
e solucion no ta pa habri porta y laga tur hende bay pasobra 
GNC tin responsabilidad hopi grandi riba mantencion di orden 
publico y naturalmente mester proteha e pueblo. 


E situacion aki no tin nada di haci cu gobierno pero cu pais 
Venezuela cu ainda no a habri e posibilidad pa e personanan 
aki regresa nan pais. Tanten cu esey no sosode Aruba ta pega 
cu e situación aki. For di basta tempo ta trahando pa haya mas 
personal y Minister Bikker tambe ta trahando riba dje pa haya 
mas personal pa haci e trabou mas sigur cu loke ta haciendo 
awor. Ta tur dia Sra. Hassell ta comunica cu consulado di 
Venezuela y e contesta no ta yega y tur dia e ilegalnan kier 
tende esey for di dje. 


Siman pasa ainda Sra. Hassell a pidi consulado bin papia cu e 
Venezolanonan riba nan peticion na GNC, pero te ainda no tin 
ningún contesta cu e lo bin. Sra. Hasssell ta lamenta e situación 
y ta comprende e ilegalnan pasobra no ta un situación fácil y 
hopi di nan tin famia na Venezuela y ta preocupa pa nan famia. 
Actualmente ta deal cu e situación y ta trata di haci nan estadia 
na GNC mas agradabel posibel. Si tin miedo debi na Covid, 
tur hende cu ta cera na GNC ta Covid free, pasobra a bin cu 
medida for di tempo cu Covid a cuminsa pa grantisa salud di 
un y tur. 


No solamente di e ilegalnan pero tambe di e personal di GNC. 
Directora di GNC ta haya cu violencia no ta logra nada y único 
manera ta, pa mantene hopi pasenshi. Pronto lo bay haya mas 
personal y tambe sigura e edificionan di GNC. E preocupación 
di Sra. Hassell ta seguridad di e personal pero e ta kere cu 
hunto mester bay busca un solución, Na Guarda nos Costa 
tin regla pa tur hende y nan mester comportanan mes bon y 
nechi. 





Minister Andin Bikker: 
SI SITUACIÓN TABATA NORMAL FOR DI 
BASTA TEMPO PERSONANAN DETENI NA 
GNC LO A BAY NAN PAIS CABA 





Sr.Milko Baiz coordinador di Minister di Husticia mr. Andin 
Bikker a presenta diamars atardi na Guarda Nos Costa despues 
cu tabatin disturbio entre e personanan cu ta wardando nan 
deportacion. 


Minister Bikker a pidi Sr. Baiz pa duna nan atencion y splica 
nan cu for di basta tempo ta haciendo tur cual cu ta posibel pa 
logra repatriacion di e personanan aki. Lamentablemente tin 
cierto complicacion y esaki mas tanto cu pais Venezuela. 


Sr. Baiz a scucha tur nan preocupacion nan inquietud y nan 
recomendacion y cu esaki ta bay informa Minister Bikker pa 
asina traha hunto cu leiding di GNC pa evita mas di e tipo di 
manifestacionnan aki. 


Semper tin atencion pa GNC y ta haciendo tur loke ta posibel 
na e situacio. Si tin un situacion normal, e personanan aki lo 
a bay nan pais basta dia caba y tin di nan tin varios luna na 
GNC. For di luna di April tabata traha pa logra e vuelonan pero 
lamentablemente no a logra ainda pero ta sigui traha riba dje. 


Pa logra un solucion ta departamento di Exterior y Ministerio 
di Exterior di Hulanda constantemente ta den deliberacion cu 
Canciyer y Gobierno Venezolano pa logra yega na un acuerdo 
pa e vuelonan di reparticion por tuma luga. 

AZV - Aseguro Medico General: 
BENEFICIONAN DI ALOË 





E beneficionan di Aloë 














Bo tabata sa cu e mata di aloë tin hopi benificio pa nos salud? 
Asina mes. E mata di aloë ta un mata yena di su propio awa/ 
gel. E tin diferente color di shinishi, te cu berde scur of licht. E 
por sobrebibi den areanan hopi seco. Interesante di e mata di 
aloë ta cu e aloë tin hopi benificio pa nos salud, entre otro pa e 
cuido di nos cuero. E ta basta popular bou hendenan cu ta haci 
uzo di ‘fuentenan’ natural pa nan cuido y salud. 


Laga nos repara algun di su benificionan: 


DIABETES 

Aloë ta bon pa hende cu tin diabetes pa motibo cu e ta yuda 
regula e nivel di glucosa (suco) den e sanger. Ora bebe e awa 
di aloë cu frecuencia lo ripara su efecto. Claro, ora ta uza 
remedinan prescribi door di dokter y kier combina esaki cu e 
uzo di aloë, semper ta bon pa consulta cu dokter prome. 


PERDE OF BAHA PESO 

Aloë ta yuda ora kier perde peso. E ta percura pa stabilisa e 
‘ritmo’ di e metabolismo, unda cu e ta percura pa e cantidad 
di lípidos baha y mas vet por wordo kima. Pues sigur un idea 
pa incorpora den bo diario unda nos por comparti cu antes e 
hendenan tabata corta aloë y bebe y awa di dje (likido) directo. 
Un sabor nada agradabel pero si wak e motibo pa haci'e...e ta 
bale la pena. 


CUIDO DI CUERO 

Aloë ta yuda e cuero. Vooral hendenan of hobennan cu 
problema di cuero di nan cara. Aloë por yuda e pigmentacion 
y reduci mancha den cara. Tambe e ta yuda ora tin problema 


di hopi puishi den cara. Tin varios forma con pa uza e aloë. 
Algun ehempel ta pa corta un pida for di e mata di aloë y laga 
e gel basha den un kopi pa uza esaki di biaha riba bo cara 
door di frega esaki poco poco. Laga e aloëe gel fresco riba 
bo cara pa mas o menos 30 minuut y djey laba bo cara. Lo bo 
nota e diferencia di biaha! Bo por renoba bo cuero di bo cara 
cu un scrub pa cara traha di suco biologico. Pa e scrub bo ta 
mescla dos cuchara di e gel di aloë cu 2 cuchara di suco bruin 
y 1 cuchara di juice di lamunchi. Esaki bo ta aplica riba bo cara 
haciendo ronchi poco poco cu bo dedenan. 


TA YUDA E SISTEMA DI DEFENSA 

Si bo ta bebe/come e gel di aloë regularmente, esaki ta duna 
bo curpa vitamina na cantidad y ta hisa e sistema di defensa 
di e curpa. Tambe e ta yuda ora bo tin problema pa bay af, 
inflamacion den tripa (colitis) y of problema di stoma. 


CUIDO DI CABEY 

Aloë ta yuda ora bo kier laga bo cabey crece lihe. Massage 
bo cuero di cabes cu aloë (e gel fresco corta) y lagu'e para 
pa mas o menos 30 minuut. Anto bo tin problema cu caspa? 
Massage bo cuero di cabes awor cu un mescla di aloë gel 
fresco corta hunto cu un cuchara di lechi di coco y un cuchara 
di azeta vegetal. Lagu'e un rato y despues spula bo cuero di 
cabes bon. 





ONFERENCIA 
DI PRENSA 


Gobierno Di Aruba 


TUR DIALUNA 
DIARANSON 
DIABIERNA 
7:00 pm 

Directie Volksgezondheid: 


DOS CASO POSITIVO MAS DI COVID 
19 DETECTA DURANTE CONTROL NA 


DVG ta informa cu tin dos 
caso mas di Covid 19 Corona 
virus cu a keda constata. Ta 
trata aki di dos persona no 
residente cu a test positivo 
durante controlnan na nos 
Aeropuerto. Tur dos persona 
ta bon di salud y segun 
proceduranan di protocol nan 
tur dos a bay den isolacion. 
E total ta bira awor 14 caso 
activo di Covid 19 na Aruba. 


DVG ta desea e pashentnan 
un pronto recuperacion. Pa 
mas informacion tocante di 
update di casonan di Covid 19 
y tur otro informacion, Tips y 
Protocol por bishita e website 
www.arubacovid19.org. 


AEROPUERTO 








SIGUI | 
CUIDA 
BO MES! : 






r 


DVG | 


Mantene un distancia 
minimo di 1.5 meter for 
di otro, semper. 


Pa evita contagio, evita 
di mishi cu bo wowo, 
boca y nanishi. 


Laba man prome cu come 
y frecuentemente cu away ==) / 


habon of uza ‘hand sanitizer’. __W- 














Aruba 
SU RECUPERACION 
Y FUTURO 

Minister Dangui Oduber riba control di higiena 


DS COMPORTACION Y DISCPLINA COM( 











Manera comunidad por a tuma nota, poco poco bishitantenan »4 
ta yegando Aruba pa asina por disfruta di locual nos pais tin di <> 
ofrece. Asina diferente establecimento ta habriendo nan porta 
pa yama nos bishitantenan como tambe localnan bon bini. Por 
indica cu e apertura di nos frontera a bay den forma exitoso y 
a base di un colaboracion estrecho entre actor clave di sector 
publico como tambe sector priva. Sinembargo Minister Dangui 
Oduber kier enfatisa y subraya e importancia di cada persona 
den nos comunidad como tambe dofio di establecimento pa 
manetene nan mes na e reglanan di higiena stipula den e 
decreto ministerial como tambe diferente protocol. Nos mester 
demostra e disciplina necesario pa por mantene nos economia 
activo. 


Asina por informa comunidad cu dentro di poco lo sigui cu 
control mas severo na diferente establecimento pa medio di 
un task force multidisciplinario pa salvaguardia nos siguridad. 
Aruba Health and Happiness Code 


Un otro methodo pa salvaguardia nos seguridad ta e Aruba 
Health and Happiness Code. DVG pa medio di un colaboracion 
cu ATA ta eherciendo control na diferente localidad cu a 
aplica pa e seyo. Solamente establicemento cu a haci un 
pre-registracion exitoso y cu a haya inspeccion positivo di 
departamento di DVG lo por bin na remarca pa un seyo di oro. 


E prome pasonan pa crea un Aruba mas resistente a wordo 
tuma. Cuminsando cu un apertura exitoso di nos fronteranan. 
Awo hustamente e momento a yega pa nos comunidad local 
y international den forma estrecho refleha e disciplina y 
dedidacion pa progreso di nos pais dor di respeta y sigui e 
reglanan di higiena stipula. Pais Aruba di su banda lo percura 
pa e controlnan necesario pa asina salvaguardia nos siguridad 
nacional. 





Minister Oduber ta convenci cu hunto nos lo logra e 
comportacion y disciplina necesario. 

Hopi trabou tras di cortina pa logra e meta di siguridad 


A REANUDA TUR SERVICIO DI HOH 


Despues cu na Dr. Horacio E. Oduber Hospital a surgi un 
candela dia 16 di juni a keda cu un efecto di huma y alabes 
a resulta cu tabatin asbest. Pues pa siguridad di pashent, 
bishitante y empleado a tuma e tempo necesario pa haci un 
limpiesa profundo y alabes un compania certifica riba tereno 
di asbest bou encargo di DVG a percura pa saneamento di 
esaki. Awe despues di algun siman di reto nos ta contento cu 
awor por habri ful y reanuda tur servicio manera Aruba conoce 
di Hospital. 








Tur servicio di departamento di radiologia ta ser atendi 
solamente cu cita y e entrada pa esaki lo ta bek via e entrada 
principal di Hospital. 





Operacionnan elecivo tambe a reanuda bek. 








En conexion cu Covid-19 ta rekeri pa tur persona cu ta acudi 
na departamento di emergencia pa bisti un mask. Tambe nos 
ta recorda cu un persona solamente mag di drenta hunto cu e 
pashent. 







REGLA BISHITANTE: Pa minimalisa riesgo di contagio en 
conexion cu Covid-19 regla pa loke ta bishitante di pashentnan 
admiti a cambia desde maart. Ta permiti solamente 1 (un) 
bishitante mayor di edad (18 aña of mas) pa pashent interna. 
Esaki lo sosode na un orario fiho cu un duracion di 1 ora. E 
orario fiho aki lo ser comunica directamente cu e pashent/ 
bishitante pa asina por keda garantisa distanciamento social 
den cada camber. 


- sat l LTR È 
aa Err TEREM 

















Tambe ta importante pa menciona cu si un pashent tin Covid-19 Ungradicimento di curason ta bay na tur pashent cu a demonstra 


e no lo por ricibi bishita pa asina minimalisa riesgo di contagio. 
Pa algun pashenttinexcepcion cual ta rekeri un dagpas, manera 
cuido intensivo (ICU), departamento di mucha y maternidad. 
Tambe tin excepcion den caso cu pashent ta terminal. 


Porfabor mantene un bon higiena di man haciendo uzo di nos 
hand sanitizers situa na diferente lugarnan strategico prome y 


comprenshon den un situacion poco fastioso y asina mes a 
keda cu un sonrisa riba nan cara. Alabes na e team completo 
di cuido cu a duna todo por todo pa e pashent por haya tur loke 
nan mester pa nan por ta salud. Y no por keda sin menciona 
e team cu a traha duro tras di cortina pa HOH por a reanuda 
su servicio lo mas lihe den un forma safe. Aunke a pasa den 


f vera inconveniencia boso tur a mustra comprension y colaboracion. 
despues di haci bo bishita. Pi y 


ATTENTION 


MANDATORY FACE PROTECTION REGUIRED 
TO ENTER EMERGENCY DEPARTMENT! 


MAX 1 person allowed to accompany patient 













TA OBLIGATORIO PA BISTI MASK 
PROME CU DRENTA DEPARTAMENTO 
DI EMERGENCIA! 








Ta permiti SOLAMENTE 1 acompañante 

Decoratiecommissie Aruba 
Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION REAL 2021 


Aruba a conoce e aña aki un grupo grandi di 17 persona cu 
a ricibi un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro aña, na 
ocasion di celebracion di aña di Rey na april 2021. 


Pa un persona por wordo considera pa haya un condecoracion 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 

- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion ('voorsteller'). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion RealArubata enfatisa cu otorgamento 
di un condecoracion real mester keda un sorpresa pa e persona 
concemi. Pa e motibo ey ta di suma importancia pa NO informa 
e persona concerni cu ta bay haci un peticion pe, ni envolvi'e 
den e proceso di prepara un proposicion. Mester haci e trabao 
preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 


y mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di “Nederlandse 
Kapittel voor de Civiele Orden”. Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un aña y dependiendo di e cantidad di boet 
durante mas aña. 


Semper un peticion mester wordo manda hopi luna adelanta, 
casi un aña adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoración 
na luna di april di e aña venidero. E aña aki e ultimo dia pa 
entrega un proposicion pa un Condecoracion Real pa aña 
2021 ta diabierna 4 di september 2020. 


Por fabor tuma nota cu proposicionnan incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui ma nos comunidad 
mediante trabou boluntario y personanan cu ta destaca 
realmente den nantrabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e aña aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 
honra su hendenan balioso. Comision Condecoracion Real 
Aruba ta spera cu pa aña di Rey 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
gmail.com 


condeco.aruba@ 

Ta ricibi peticionnan pa 
aña 2021 entrante dia 
1juli 2020 
E ultimo dia pa entrega 
peticionnan ta dia 
4 september 2020 

Departamento di Impuesto: 


E SIMAN AKI TUR AUTOMOBILISTA CU 
TIN PLACHI DI NUMBER A-65001 TE CU 
A-78000 POR BUSCA NAN PLACHINAN NA 
DEPARTAMENTO DI IMPUESTO 


Mester acudi na e oficina principal 


E siman aki, di dialuna dia 20 di juli te cu diahuebs dia 23 di 
juli, Departamento di Impuesto ta parti plachi di number na 
tur automobilista cu nan number di auto ta entre A-65001 y 
A-78000. Di e forma aki ta duna oportunidad na esnan cu no a 
alcansa pa busca nan plachi di number diasabra ultimo via e 
DIMP DriveThru. 


WALK-IN 

Durante siman e partimento di plachi ta bay segun e sistema di 
‘Walk-In’. E contribuventenan por acudi na e balie ubica den e 
edificio principal na Camacuri; pues no na e oficina anexo unda 
normalmente ta parti e plachinan. Ta pidi tur contribuyente 
pa presenta e documentonan rekeri manera comprobante di 
pago di Departamento di Impuesto y seguro di auto valido na 
momento di busca e plachinan di number. . 


ORARIO DI SERVICIO 

Pa busca e plachinan por acudi den siman di dialuna pa 
diahuebs durante e orario: 7:45 am — 11:30 am y 1:15 pm — 
5:00 pm. Specialmente pa e contribuyentenan cu no a logra 
buca nan plachi number via e DIMP Drive-Thru of Walk-In, 
Departamento di Impuesto ta planea pa habri e oportunidad 





pa busca plach'i number a base di un systema di afspraak. Lo 
‘comunica esaki mas den detaye unabes cu e preparacionan 
ta cla pa start cu e fase nobo aki. Nos ta pidi tur cliente pa 
sigui nos anuncionan via Facebook pa e ultimo noticianan di 
otorgamento di plach'i number. 


BUSCA BO PLACH'I NUMBER 


Walk-In 


Dialuna 20 di juli te cu diahuebs 23 di juli 2020 





Number na turno 


A-65001 te cu A-78000 


Orario 


7:45am - 11:30am y 1:15pm - 5:00pm 














Ainda tin oportunidad 
pa registra pa e webinar 
di diahuebs awo, 


A DEACI 


“GUIDANCE IN 
WRITING A FARMING 
BUSINESS PLAN” 


Zoom event: 
Dia: Diahuebs, 23-juli-2020 
Ora: 10:00 AM - 11:00 AM 








Participacion ta FREE! 

REQUEST FOR EXPRESSION 





OF INTEREST (REOI) 
with regard to the Aruba Refinery 





Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinery to identify themselves through this 
transparent Request for Expression of Interest (REOI) process. 


Interested parties are invited to express 
their interest for the following tracks: 


Resuming oil processing activity 
through lease and operation of 
existing installations and/or 
modernization thereof. 
Additional industrial developments 
at locations still available within the 
Track b) | refinery area, 

e.g. LNG transshipment, petrochemical 


facilities, alternative clean industry, 
renewable energies, etc. 


Repurposing of the Aruba Refinery 
by replacing existing installations 
and establishing entirely new 
industries. 






Track a) 









Track c) 





KEY REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


@ Future activity should also observe local regulations 
and industry best practices on Environment, Health 
and Safety (EHS). 


@ Future activity should observe the Kingdom of the 
Netherlands foreign affairs policy as well the 
economic and trade sanctions maintained by the 
US Office of Foreign Assets Control. 


More information on these requirements, as well as 
information on the Aruba Refinery, can be found in 
the REO! Document and Appendices. 


Please visit www.government.aw to download 





ABOUT ARUBA: 


Aruba is an island and a constituent country within the 
Kingdom of the Netherlands situated in the southern 
Caribbean Sea, located about 1,000 km (620 mi) west of the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across at its widest point. Aruba is one of the four countries 
that form the Kingdom of the Netherlands, along with the 
Netherlands, Curagao, and Sint Maarten. 





ABOUT RdA: 


Refineria di Aruba N.V. /LLC (RdA), established in Aruba at 
Caya Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acquired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


* A 235,000 BPD Crude Oil Refinery of Medium Complexity; 


+ A Transshipment Terminal of 10.7 MMB Storage Capacity 
and Two Tugboats; 


+ A total of 13 MMB of storage capacity; 


+ Two Reef berths each with the capacity to handle Ultra 
Large Crude Carriers (ULCC); 


: Approximately 3,750,000 square meters of long lease 
land. 


TIMELINE EXTENDED 


CONTACT| the official REOI Public Notice with registration | REOI 1 & 2 Issue Date: REO! 1 &2 Closing Date: 


and submission details. 


June 8th, 2020 July 31st, 2020 





Disclaimer: no rights can be derived from this publication. Please refer to the REO! Public Notice for all relevant information. 

